Johaug likte dårlig å bli slått av Bjørgen: - Det går en liten djevel i meg
Dermed var rollene fra i går byttet om. Da var det nemlig Therese Johaug som vant med Bjørgen på andreplass, men i dag kunne ingen tukte Bjørgen. - Det var en bedre følelse i dag enn i går. Jeg synes jeg gikk mye bedre på ski, som også var gode. Det fløt godt i snøen, og det var artig, sier Bjørgen til VG etter løpet.1. Marit Bjørgen: 23:07,6 2. Therese Johaug + 19,7 3. Heidi Weng + 50,3 4. Martine Ek Hagen + 1:06,8 5. Ingvild Flugstad Østberg + 1:30,8 6. Claudia Nystad (Tyskland) + 1:31,1 7. Ragnhild Haga + 1:33,2 8. Caroline Thomas Hugue (Frankrike) + 1:41,7 9. Stefanie Böhler (Tyskland) + 1:46,8 10. Denise Herrmann (Tyskland) + 1:56,7 - Bjørgen var tydelig litt revansjesugen og gikk mye bedre i dag enn i går. I dag gikk hun slik hun har jobbet for i hele sommer og høst, og første gang hun fikk det ordentlig til så langt, sier landslagssjef Egil Kristiansen.Fredagskvelden ble brukt til å studere video av teknikken, og landslagstreneren forteller at det ikke var rare justeringen som skulle til. - Hun ser jo selv hva det er som mangler, og da blir hun litt småirritert på seg selv over ikke å få det til, og det er jo bra, sier Kristiansen, som forklarer at Bjørgen hadde en tendens til å falle for mye fremover med overkroppen i gårsdagens løp. Det var en unote hun hadde luket bort i løpet av natten. - Hun er ikke noen kvinne av store ord, men det kom vel et lite «f**n», sier forteller han om hvordan stjerneelevens reaksjon fortonet seg. Fra start til mål var 34-åringen først, og til slutt endte hun, med tiden 23.07,6, hele 19,7 sekunder foran Johaug. Det overrasket ikke dagens toer, Therese Johaug, som i går var 24 sekunder foran Bjørgen. - Hadde jeg vært 24 sekunder bak og følt at jeg hadde gått et godt løp og at kroppen fungerte, hadde jeg nok blitt bekymret, sier Bjørgen, som fikk bekreftet for seg selv og omverdenen at maskineriet bare trengte en konkurransegjennomkjøring for å prestere på toppnivå. VG Direkte: Følg mennenes 15 km fri teknikk klokken 13.00 her!Heller ikke Johaug likte spesielt godt å bli slått, men følte allerede fra start at det ikke var mulig å leve opp til fredagens superdag i sporet. Nå vil hun bruke lørdagens opplevelse som springbrett inn i verdenscupforsvaret som starter i finske Kuusamo på fredag. - Jeg kjente allerede ut fra start at jeg nok manglet det siste lille trykket for å stå øverst på pallen. Men det er det som er motivasjonskilden i dette: Det går en liten djevel i meg, og jeg blir enda mer skjerpet inn mot neste helg, sier Johaug til VG. Samtidig er det ingen grunn til å henge med hodet etter én seier og én annenplass på de to 10 kilometerene i forskjellige stilarter. - Jeg er veldig fornøyd med helgen, og det er 1-1 mellom oss foreløpig, sier en fornøyd Johaug. Som Johaug påpeker står det uavgjort mellom Norges to skidronninger så langt denne sesongen etter at begge har levert hvert sitt kanonløp på Beitostølen. I morgen står de begge over den klassiske sprinten og prioriterer i stedet å bygge overskudd inn mot verdenscupåpningen i Kuusamo neste helg.Allerede ved to kilometer lå Bjørgen 7,7 sekunder foran Johaug, en ledelse som bare ble økt. Fire kilometer senere var avstanden 11,5 sekunder og i mål etter 10 km med fri teknikk var Bjørgen altså 19 sekunder foran Johaug. Heidi Weng endte på tredjeplass, 50,3 sekunder bak Bjørgen, hennes andre tredjeplass på like mange dager. - Jeg har jobbet veldig mye med skøyting, og jeg er veldig fornøyd med de to resultatene, sier Weng til NRK.
I går mente Marit Bjørgen (34) at Therese Johaug (26) var «umulig å slå». I dag gjorde hun nettopp det.